text: Flere vælger det store bryllup fra
  02 januar 2014 kl. 07.29
  Finanskrisen får færre syd- og sønderjyder til at trække i brude-tøjet. På seks år er antallet af bryllupper faldet 30 pct. i Syd- og Sønderjylland, viser tal fra Danmarks Statistik.
  - Vi ser jo det første knæk efter finanskrisen, hvorefter vi så kommer lidt oven vande igen, men stadig ser et noget lavere antal bryllupper end for ti år siden, siger kirketjener i Haderslev Domkirke, Lars Vibe, til DR Syd.
  Han har i år taget imod 12 brudepar i domkirken ? det er mere end en halvering siden 2006.
  Det store kirkebryllup bliver valgt fra af økonomiske grunde:
  - Det er helt klart, at mange drømmer om den store fest i den store hvide kjole og limousinen, der venter ved kirken, fortæller Lars Vibe. Men mange ser det som en stor og dyr begivenhed. 
  Samme tendens oplever sognepræst Arne Aa, Vor Frelsers Kirke i Esbjerg.
  - Jeg har adskillige gange oplevet, at unge mennesker, der vil vies, har udsat det af økonomiske årsager. De vil have råd til at holde den helt store fest, siger han til regionalradioen.
  Sidste år skred 996 brudepar op ad kirkegulvene i Syd- og Sønderjylland.
  Artikel fra DR Syd.
  